Dokta Oluranti Adebule, an haife ta ne a ranar( 27), ga Nuwamba a shekara ta ( 1970), ga dangin Idowu-Esho na Ojo Alaworo da ke ƙaramar hukumar Ojo na jihar Legas . Ita ce mataimakiya ta( 15), na gwamnan jihar Legas . Wa’adin ta ya ƙare ne a ranar (28), ga Mayu a shekara ta ( 2019), tare da rantsar da Femi Hamzat a madadin ta. Dr Idiat Oluranti Adebule tayi karatunta na farko a kwalejin Awori, Ojo. Daga nan ta ci gaba da karatun manyan makarantu a Jami'ar Jihar Legas, Ojo don nazarin Ilimin Addinin Musulunci a shekara ta ( 1992), Da yawa daga baya, tana da satifiket a cikin tsarin karatun yara da tsarin gudanarwa na makaranta da kimantawa daga Cibiyar Nazarin Ilimi ta Duniya ta Nijeriya a shekara ta ( 2006), Ta ci gaba da digirinta na biyu a wannan makarantar a karatun karatun ta. Daga baya ta ci gaba da samun digirin digirgir a wannan makarantar wacce ta kammala a shekara ta (2012), Ta fara aikinta ne a matsayin ƙaramar malama a Kwalejin Ilimin Firamare ta Michael Otedola, Epe a sashen nazarin Addini .